વડોદરા જિલ્લાના કરજણ પોલીસ સ્ટેશનમાં શૈલેષ ભટ્ટ સહિત ચાર વ્યક્તિ સામે જમીન વેચાણના નામે 14 કરોડની ઠગાઈનો કેસ નોંધાયો હતો. આ કેસને અને બિટકોઈનના ગંભીર ગુનાને સંબંધ હોવાની વિગતો વચ્ચે CIDએ તપાસના ચક્રો ગતિમાન કર્યાં છે. ઉચ્ચ સૂત્રોએ જણાવ્યું કે, મુળ અમરેલી બાબરા તાલુકાના દરેડ ગામના શૈલેષ ભટ્ટે વડોદરામાં સ્વામિનારાયણ સંપ્રદાય, કાલુપુરના ત્રણ સ્વામીને જમીન અપાવવાના નામે ૧૪ કરોડની ઠગાઈ કરી હતું. આ રીતે મેળવાયેલા પૈસાનું બિટકોઈનમાં રોકાણ કરવામાં આવ્યાની વિગતો સ્પષ્ટ થઈ રહી હોવાથી CIDએ તપાસના ચક્રો ગતિમાન કરાયાં છે. મતલબ કે, બિટકોઈન કૌભાંડનું મુળ કરજણ જમીનના પૈસા છે. બિટકોઈન ખંડણી અને કરજણ ઠગાઈનું ‘કનેક્શન' જણાઈ રહ્યાનો રિપોર્ટ કરાતાં DGP શિવાનંદ ઝાએ CID ક્રાઈમને કરજણ જમીન ઠગાઈ કેસની તપાસ સોંપી છે.